BG
C 252/54
Официален вестник на Европейския съюз
17.7.2023 г.
Основания и основни доводи Жалбоподателят изтъква едно основание в подкрепа на жалбата си, разделено на две части: че с решението си за пълно оповестяване на списъка на коформулантите, присъстващи във формулацията за представителна употреба, ЕОБХ е допуснал грешка при прилагане на правото и явна грешка в преценката. — Жалбоподателят твърди, че списъкът на коформулантите, който ЕОБХ желае да оповести и който се отнася до представителния продукт, представен за досието за подновяване на активното вещество, съгласно Регламент (ЕО) No 1107/2009 на Европейския парламент и на Съвета от 21 октомври 2009 година (1) е чувствителна търговска и поверителна информация. — Освен това жалбоподателят твърди, че това оповестяване от страна на ЕОБХ би нарушило член 4, параграф 2, първо тире от Регламент No 1049/2001 на Европейския парламент и на Съвета от 30 май 2001 година (2) и член 6, параграф 1 от Регламент (ЕО) No 1367/2006 на Европейския парламент и на Съвета от 6 септември 2006 година (3).
Това би нарушило и член 63 от Регламент (ЕО) No 1107/2009.
(1) (2) (3)
Регламент (ЕО) No 1107/2009 на Европейския парламент и на Съвета от 21 октомври 2009 година относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (ОВ L 309, 2009 г., стр. 1).
Регламент (ЕО) No 1049/2001 на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията (ОВ L 145, 2001 г., стр. 43; Специално издание на български език, 2007 г., глава 1, том 3, стр. 76).
Регламент (ЕО) No 1367/2006 на Европейския парламент и на Съвета от 6 септември 2006 година относно прилагането на разпоредбите на Орхуската конвенция за достъп до информация, публично участие в процеса на вземане на решения и достъп до правосъдие по въпроси на околната среда към институциите и органите на Общността (ОВ L 264, 2006 г., стр. 13; Специално издание на български език, 2007 г., глава 15, том 17, стр. 126).
Жалба, подадена на 14 май 2023 г. — WN/Комисия (Дело T-254/23) (2023/C 252/66) Език на производството: италиански Страни Жалбоподател: WN (представител: M. Velardo, avvocata) Ответник: Европейска комисия
Искания Жалбоподателят моли Общия съд: — да отмени решението от 5 май 2022 г., с което жалбоподателят не е включен в списъка с кандидатите, издържали конкурс EPSO/AD/380/19-AD7, — да отмени решението от 15 юли 2022 г., с което е отхвърлено искането за преразглеждане на невключването в списъка с кандидатите, издържали конкурс EPSO/AD/380/19-AD7, — да отмени решението на ОН от 14 февруари 2023 г., което е формирано фиктивно поради запазеното от EPSO мълчание в продължение на повече от четири месеца и с което е отхвърлена подадената на 14 октомври 2022 г. жалба на основание член 90, параграф 2 от Правилника за длъжностните лица на Европейския съюз (наричан по-нататък „Правилникът“), — да осъди Комисията да заплати съдебните разноски.